section_heading: Recenzije
paragraph_text: Antti J. Ravelin, glazbeni kritičar sa stranice AllMusic, dodijelio je albumu tri od pet zvjezdica te je komentirao: "Episode je uistinu velik korak za Stratovarius. To je album na kojem je konačno pronašao zvuk kojim će se služiti godinama. I tako se čini da je sve u redu, ali tu je činjenica da Episode ne funkcionira najbolje u svojoj cijelosti. Prisutni su savršeni hitovi poput [pjesama] "Father Time", "Will the Sun Rise?" i "Speed of Light", ali ostatak materijala u usporedbi nije toliko dobar, pošto ne ulazi tako lako u uši niti je najbolje aranžiran. No unatoč tim manjim nedostacima, Episode je vrlo ugodan [album]. Svaki je član Stratovariusa virtuoz svojeg instrumenta te su od Fourth Dimensiona vrlo dobro svirali zajedno. Međutim, najbolja je stvar ta što je prisutna raznolikost u zvuku koja se odužuje za manjak dobrih pjesama. Stoga, ako ste uživali u prethodna dva Stratovariusova albuma, voljet ćete Episode".<ref> Stratovarius - Episode na allmusic.com Pristupljeno 21. studenog 2016.